
Rezümé

Napjainkban ívelő tendenciát mutatnak a roma és nem roma származású fiatalokkal kapcsolatos kutatások száma. A kutatások fókuszában nem túl gyakran kerülnek a párválasztási, párkapcsolati attitűdök kérdésfeltevései, ugyanakkor vizsgálatuk indokoltnak tekinthető. Kutatásunkban arra a kérdésre kerestük a választ, hogy vannak-e eltérések a különböző származású és kulturális hátterű fiatalok párválasztási szokásaiban, családalapítási elképzeléseiben, valamint, hogy mennyire nyitottak a más származásúakkal párkapcsolat kialakítására. Elemzésünk fő hangsúlyát a származásból eredő eltérések és azonosságok kapták. A vizsgált terület elemzésének fő irányát legfőképpen a kérdőíves megkeresések képezik, 55 roma és 55 nem roma fiatal párválasztási és párkapcsolati attitűdjét mértük fel.
A megkérdezettek válaszai alapján egyértelműen a más származásúakkal való párkapcsolat kialítására vonatkozó eredmény a leghangsúlyosabb. Az eredmények tükrében nyilvánvalóvá vált, hogy az eltérő kulturális háttér eltérő értékrendeket indukál. A roma származású fiatalok a kisebbségi léttel való mindennapos találkozás hatására sokkal nyitottabbak, könnyebben létesítenek kapcsolatot más származású fiatalokkal. A többségi társadalomhoz tartozó fiatalok nagy részére viszont, a más származással szembeni elutasítás a jellemző. Ahhoz, hogy a romák ellen irányuló elutasításnak gátat tudjunk szabni, ismernünk kell a romák kulturális hátterét, szokásait, hagyományait, gondolkodásmódjukat. Ez nem csak a roma fiatalok, de a társadalom érdeke is. 



